projecte-aina/catalan_government_crawling huggingface dataset:
Conductor: Emili Samper amb la col·laboració de Delirópolis
Aquest any se celebra el 80è aniversari del personatge que va originar el còmic de superherois.
Creat per Jerry Siegel i Joe Shuster, Superman va aparèixer per primer cop el 1938 a les pàgines del primer número d' Action Comics.
Conegut també com l'Home d'Acer o el darrer fill de Krypton, el personatge s'ha convertit en tota una icona de la cultura popular del segle XX, sobretot a partir de les diverses adaptacions aparegudes al cinema i a la televisió.
El seu característic (i identificable) logo es pot trobar avui dia en multitud d'objectes arreu del món.
Us proposem celebrar aquest aniversari amb la lectura de tres còmics que ens proporcionaran tres visions ben diferents del personatge: la seva imatge més clàssica, una versió alternativa i el secret que amaga el seu origen.
DIJOUS 18 d'octubre de 2018 a les 17.30 h
Amb l'arribada de les festes de Nadal, Superman s'adona de l'enorme distància que separa l'elit privilegiada de la població desfavorida que es troba a les portes de la mort per manca de recursos.
Davant d'aquesta situació, l'Home d'Acer decideix posar els seus poders al servei dels més desfavorits per alleujar la fam al món.
Paul Dini ens presenta una història que recull part de l'essència del personatge i que cobra vida gràcies a l'extraordinari i inconfusible estil d'Alex Ross.
Jornades d'estudi de l'Art seqüencial (19-25/11/2018)
Què hauria passat si la nau del darrer fill de Krypton hagués caigut a la Unió Soviètica i no als Estats Units?
Imagina un Superman adult que no lluita per la veritat, la justícia i l'estil de vida americà sinó per Stalin, el comunisme i el pacte de Varsòvia.
Imagina també un terrorista anomenat Batman, l'eminent doctor Lex Luthor, la princesa Diana de Themyscira o l'agent federal James Olsen.
Mark Millar ens ofereix una visió alternativa de l'Home d'Acer modificant un tret essencial del personatge, com és el de la seva identificació amb la cultura americana.
Dave Johnson i Killian Plunkett elaboren una proposta gràfica que ofereix una nova cara d'aquest i d'altres personatges icònics del còmic americà.
DIJOUS 13 de desembre de 2018 a les 17.30 h
Quin és l'autèntic origen de Superman?
De la mà del dibuixant Joe Shuster ens traslladem a la convulsa Amèrica dels anys 30 per descobrir la seva amistat amb l'escriptor Jerry Siegel.
Assistirem a la creació del personatge, veurem com van intentar vendre el projecte a les editorials i com van ser finalment explotats, enganyats i despullats dels seus drets.
Julian Voloj ficciona la història dels creadors de Superman a partir d'un exhaustiu treball de recerca i documentació que cobra vida a ulls del lector de la mà de Thomas Campi.
Sens dubte, es tracte del millor homenatge i reconeixement a Jerry Siegel i a Joe Shuster en l'aniversari del seu personatge més emblemàtic.
També les podeu fer per correu electrònic: [EMAIL]
Consulteu la Guia "Som biblioteca amb DO" per estar al dia de les darreres novetats sobre el món del vi.
Biblioteques amb DO és una iniciativa del Servei de Biblioteques que té com a objectiu dinamitzar l'espai bibliotecari amb activitats i propostes culturals per a tots els públics que mostren els trets característics de cada territori vitivinícola.
La idea inicial ha anat madurant, i en aquesta tercera edició som 48 biblioteques les ambaixadores de les 11 DO vinícoles de Catalunya.
El setembre és el torn de la DO Tarragona, i us proposem:
Una xerrada-audició-tast sobre l'òpera i el vi o, més aviat, sobre el vi a l'òpera.
Amb els brindis més festius —el de La traviata de Verdi, el de Marina d'Arrieta— i les àries més vinícoles del repertori: "Viva il buon vino" de Don Giovanni o "Beva con me" d'Otello.
A càrrec de David Puertas, músic i periodista, conferenciant empedreït i autor d'una dotzena de llibres sobre música, l'últim dels quals —100 coses que has de saber sobre l'òpera, escrit juntament amb Jaume Radigales (director del programa Una nit a l'òpera de Catalunya Música)— ha tingut una gran acollida entre el públic entès i aficionat, però també entre aquells que mai no han anat a l'òpera!
La conferència s'il·lustra amb diferents fragments de vídeo i amb el tast del protagonista indispensable dels fragments seleccionats: el vi.
Tot passejant pel Serrallo escoltarem textos que han recreat literàriament el barri mariner i pescador de Tarragona.
Així posarem en valor patrimoni vinculat amb el mar i el port, mitjançant la lectura en veu alta.
Els autors dels textos seleccionats han intentat copsar què té, o què ha tingut, el Serrallo de singular; d'altres han fet una descripció a partir d'impressions, vivències i records personals i encara d'altres han fet servir el Serrallo d'escenari versemblant per a les seves narracions.
Cadascun amb la seva pròpia veu hi sentirem les paraules de novel·listes, contistes, cronistes i poetes.
Hi trobarem autors tarragonins com Josep Pin i Soler o el ja esmentat Josep Yxart.
També altres autors, més propers en el tems com l' Olga Xirinacs, Artur Bladé o Jordi Tiñena, ens acompanyaran amb fragments de les seves obres.
No hi faltaran alguns escriptors molt coneguts, com Josep Pla o Carlos Barral, i d'altres amb prou vàlua, com Joan Antoni Domènech, Carles Cepero, Ignasi Revés, Felip Caudet o Imma Pujol.
La ruta "El Serrallo vist pels escriptors, una ruta literària" tindrà lloc el divendres 14 de setembre.
El lloc de trobada és la porta d'entrada del Museu del Port, al moll de Costa.
Cal fer reserva prèvia al [EMAIL] o [EMAIL] o als telèfons: 977 240331 o 977 259434.
Amb l'arribada del període estival, us presentem el recull de festivals de música i cinema que podrem gaudir aquests mesos a Tarragona i província.
L'oferta és ben variada i rica, incloent tot tipus d'estils musicals i espais emblemàtics.
A Tarragona ciutat, no us podeu perdre el Bouquet Festival (al claustre del Seminari), el Festival Sota la Palmera per als més joves (a l'espai de la Plaça Imperial Tarraco), i la programació del Festival d'Estiu de Tarragona amb una oferta ben variada al Teatre Tarragona, el reobert Camp de Mart, i la TAP (Tarraco Arena Plaça).
El Festival Internacional de Música organitzat per l'Escola i Conservatori de Música de la Diputació de Tarragona, arriba a les seva 18a edició amb un programa ben interessant per celebrar la seva majoria d'edat.
Si sou amants del jazz, la ciutat de Tortosa organitza un any més el seu festival estrella, la Mostra de Jazz de Tortosa, consolidat en el què serà la seva 25a edició.
La música clàssica també gaudirà d'una bona oferta emmarcada en entorns ben especials.
Per segon any consecutiu, el Monestir de Santes Creus acull tres concerts impulsats per la Fundació Música Solidària que enguany dedicarà el festival a la L liga contra el càncer de les comarques de Tarragona i Terres de l'Ebre " ja que celebren el seu 25è aniversari.
Per altra banda, el Monestir de Poblet arriba a la sisena edició del Festival de Música Antiga dirigit per Jordi Savall.
L'Ermita de Sant Magí de la Brufaganya (un indret ben conegut pels tarragonins...) ja fa set edicions que ofereix les seves Nits musicals amb intèrprets reconeguts.
I parlant d'intèrprets, que no us passi per alt el prestigiós Festival Internacional de Música Pau Casals que se celebra a la vila del compositor, El Vendrell, i que aquest 2018 ja arriba a la seva 38a edició.
La Primera Guerra Mundial serà el fil conductor del programa, aprofitant que enguany se celebra el centenari del seu armistici.
També trobareu bones propostes prop del mar, Salou, Cambrils, Torredembarra, Altafulla, però també terra endins: a Montblanc, Ulldecona...
En el terreny del cinema us recomanem la nova edició de Món Filmat, la proposta ampostina per gaudir del cinema i el paisatge en un combinat màgic.
A l a Secció de Cinema i M úsica de la Biblioteca gaudireu durant els mesos d'estiu dels discos protagonistes de les Veus de l'estiu 201 8.
Bon estiu i, sobretot, gaudiu de la música allà on sigueu.
Des de la Sala infantil us proposem jugar sense endolls amb els jocs de taula que hi trobareu.
L'estiu es presenta com una oportunitat ideal per a poder relaxar-nos i gaudir en família i amb els amics.
Una bona opció per divertir-nos junts és un bon joc de taula.
Aquestes són les activitats que us hem preparat per aquest estiu i recordeu que us heu d'inscriure per a poder participar-hi.
Recordeu que sempre que vingueu a la biblioteca acompanyats d'un adult podreu gaudir de la secció de jocs que tenim al nostre fons.
Des de la Sala infantil hem elaborat la guia "Juguem sense endolls.
Els jocs de taula a la Sala infantil" amb els jocs que tenim; una breu descripció i l'edat més adequada per a jugar-hi; els requisits per a poder fer-ne ús dins de la Sala i els que es poden endur en préstec, etc. Us animem a descobrir-los amb els amics o la família.
Juliol - Setembre. -- INSCRIPCIONS OBERTES --
Estiu és gairebé sinònim de viatge.
Durant les vacances les oportunitats per moure'ns d'un costat a l'altre del globus sovintegen.
No ens acontentarem, però, que la nostra experiència viatgera es quedi en la del turista convencional: amb presses i sense parar gaire atenció.
Per això la Biblioteca us proposa tres llibres que us permetran aprofundir en la trobada amb l'Altre.
El dilluns 23 de juliol a les 18.30 h comentarem l'obra Rodamón, d'Isabelle Eberhardt, una escriptora i exploradora pionera en la seva època a l'hora de viatjar pel nord d'Àfrica.
El dilluns 27 d'agost a les 18.30 h parlarem de Peregrinació, un clàssic de les cròniques d'aventures orientals de Fernão Mendes Pinto, el Marco Polo portuguès.
El dimarts 25 de setembre a les 18.30 h acomiadarem les vacances amb l'obra El sha o la desmesura del poder del periodista i escriptor polonès Ryszard Kapuściński.
Així que recordeu de ficar-los dins de les motxilles!
I si no en teniu prou, veniu a remenar entremig de les novel·les de viatges que us esperen a la planta baixa.
Segueix les lectures d'estiu dels clubs de lectura infantils i juvenils
Arriba l'estiu i des de la Sala infantil i la Secció Jove animem als nostres lectors a seguir les nostres propostes lectores.
Si no sabeu què llegir una bona solució pot ser seguir les lectures dels clubs de lectura infantils i juvenils.
Les reunions habituals s'aturen fins la tardor però us seguim recomanant llibres per a totes les edats.
Proposem als nostres lectors, membres o no dels clubs de lectura, un nou cicle: "Viatgem amb els llibres" que ens portarà a viatjar per tot el món: conegut i desconegut.
Animem als infants i joves a omplir el passaport lector que els donarem a la Sala infantil i fer-nos arribar postals des del lloc on passin les vacances.
Per elaborar aquesta selecció ens hem basat en:
La literatura infantil explicada als adults 82-93 MOL INFANTIL
Viatgem a Venècia... amb Olívia en Venecia, de l'Ian Falconer
Viatgem a la selva... amb Babar: totes les històries, de Laurent de Brunhoff
ELS BARRUFADORS D'HISTÒRIES, 7-8 anys
Viatgem al país d'Oz... amb El Mag d'Oz, de L. Frank Baum
Viatgem al Raval de Barcelona dels anys 70... amb e l zoo d'en Pitus, de Sebastià Sorribas
ELS DEVORADORS, GIRAFES I RATS PENATS LECTORS, 9-11 anys
Viatgem a Lummerland... amb En Jim Botó i en Lluc el maquinista, de Michael Ende
Viatgem a Occitània... amb Les vacances del petit Nicolàs, d e Sempé i Goscinny
CLUB JUVENIL JOVES LECTORS, 12-14 anys
Viatgem al Nord... amb La brúixola daurada, de Philip Pullman
Viatgem a Jefferson Park, Orlando... amb Ciudades de papel, de John Green
Viatgem al Londres distòpic... amb: 1984, de George Orwell
Viatgem a Nueva Pequín... amb: Cinder, de Marissa Meyer
I si no us han acabat de convèncer aquestes propostes podeu seguir les lectures que més han agradat als diferents clubs de lectura infantils i juvenils durant el curs 2017-2018.
Els membres dels clubs de lectura van decidir que els contes guanyadors d'aquest curs i que passen a formar part del Racó dels clubs de la Sala infantil són:
El vigilant en el camp de sègol 8 SAL
L'home de la lluna (un dia de la vida d'en Bob) Blau 167
La Jordi es vol tallar els cabells Blau 34
L'arbre de les històries Verd 6
Fins el 8 de setembre, en horari de biblioteca.
El 2018 és Any Manuel de Pedrolo, on es commemoren els 100 anys del seu naixement.
Dins del conjunt d'actes en homenatge als autors, la Institució de les Lletres ha creat una mostra de petit format que posa a l'abast de les biblioteques públiques amb la col·laboració del Servei de Biblioteques del Departament de Cultura de la Generalitat de Catalunya.
"Pedrolo, més enllà dels límits" és l'exposició itinerant en petit format de la mostra, homònima i permanent, situada a l'Espai Pedrolo, al Castell de Concabella, la Segarra.
L'exposició presenta l'ampli univers pedrolià, tant en la seva dimensió biogràfica com literària.
S'explicita la relació de l'autor segarrenc amb el concepte de límit i, per extensió, amb la de llibertat.
Pedrolo escriu en un afany enorme de capturar l'inefable, d'esdevenir un "fenomenòleg", per tal de bastir el seu complex corpus literari, multiforme en temes i estils, però alhora global, de gran coherència i sovint censurat.
La negació de qualsevol cotilla el mena a traspassar els límits per fer-nos reflexionar i situar la literatura catalana a l'alçada de qualsevol gran literatura.
Pedrolo fou un avançat al seu temps.
Dijous 9, 23 i 30 d'agost xerrades sobre medicina i salut a la biblioteca.
Entrada lliure amb aforament limitat.
Aquest mes d'agost, hem preparat tres xerrades sobre medicina i salut.
Les impartiran tres metges especialistes de reconegut prestigi.
Es tractaran temes tan interessants i actuals com la medicina regenerativa, l'eutanàsia, el suïcidi i també l'alimentació saludable.
Totes les xerrades són d'entrada lliure i aforament limitat a la Sala.
La medicina regenerativa pot arribar a ser la medicina del demà.
Descobrim el per què i quin paper hi juguen les cèl·lules mare.
Partint de la seva novel·la " Incert camí ", el Dr.
Prats parlarà sobre el significat de l'eutanàsia, del suïcidi assistit, la limitació de l'esforç terapèutic i exposarà la legislació existent sobre el final de la vida voluntari.
Disposeu del llibre Incert camí, el qual us el podeu endur en préstec tan abans com després de la xerrada.
Entenem el que els científics ens recomanen?
Fins el 6 d'octubre, en horari de biblioteca.
El govern de la Generalitat de Catalunya va acordar commemorar el centenari del naixement de Montserrat Abelló i Soler.
La Institució de les Lletres Catalanes i els hereus de Montserrat Abelló impulsen conjuntament l'Any Montserrat Abelló, amb la col·laboració d'altres entitats i institucions.
El títol de l'exposició "Visc i torno a reviure, cada poema, cada paraula.
Estimo tant la vida que la faig meva moltes vegades" reprèn la divisa de la poeta i traductora Montserrat Abelló (Tarragona, 1918 – Barcelona, 2014) que solia llegir en començar cada recital.
Aquesta exposició itinerant pretén fer un recorregut significatiu per la trajectòria vital i literària de la poeta i traductora: la seva infantesa i l'aprenentatge de l'anglès a Londres, l'exili a Xile durant gairebé vint anys i la formació de la seva família, el retorn a Barcelona l'any 1960 i, finalment, la incorporació i implicació a la societat literària catalana i la defensa dels drets de les escriptores, la traducció de poetes anglosaxones –entre d'altres, Sylvia Plath, Adrianne Rich o Anne Sexton- i la publicació continuada dels seus poemaris, reunits fins l'any 2002 al volum Al cor de les paraules.
Treballadora incansable, la seva tasca va merèixer premis i distincions, entre els quals el Premi d'Honor de les Lletres Catalanes i el Premi Nacional de Cultura per la seva trajectòria artística (2008).
Els seus darrers tres poemaris són: Memòria de tu i de mi (2006), El fred íntim del silenci (2009) i Més enllà del parlar concís (2014).
La seva obra ha estat traduïda en volums antològics al castellà, al romanès, l'hebreu i el croat, i ella mateixa va autotraduir-se a l'anglès: Fifty Love Poems.
A la biblioteca fins el 6 d'octubre en horari de biblioteca.
Ens apropem a un dels pensadors catalans més importants amb 2 activitats a la biblioteca.
"Cap cultura, religió o tradició no pot resoldre aïlladament els problemes del món"
Pluralisme i interculturalitat dins Opera Omnia vol. VI.1, Fragmenta, 2010 (p.371)
Quan fa cent anys del seu naixement des de la biblioteca Pública de Tarragona us convidem a apropar-vos un dels pensadors catalans més importants del segle XX, filòsof de la interculturalitat i del diàleg interreligiós.
Raimon Panikkar i Alemany (Barcelona 1918 - Tavertet 2010), autor d'una vuitantena d'obres escrites en sis llengües, doctor honoris causa per les universitats de les Illes Balears, Tübingen, Urbino i Girona, i professor, entre d'altres, a les universitats de Harvard i Califòrnia (d'on fou catedràtic emèrit), va ser una figura de rellevància mundial en el diàleg entre les cultures i religions i en la cerca d'alternatives als reptes del món contemporani.
La seva obra completa s'està publicant actualment en italià, català, francès, anglès i castellà.
Doctor en Filosofia, en Química i en Teologia, la seva activitat interdisciplinar el va portar de Barcelona a Bonn, Madrid, Salamanca i Roma.
El 1954 va arribar per primer cop a l'Índia.
La trobada amb les cultures de l'Índia va ser decisiva en el seu itinerari ("Me'n vaig anar cristià, em vaig descobrir hindú i torno buddhista, sense haver deixat mai de ser cristià").
Durant molts anys la seva vida es va repartir entre la recerca personal i espiritual a l'Índia i la docència als Estats Units (sobretot a la Universitat de Califòrnia a Santa Barbara).
La seva activitat intensa i apassionada el va fer relacionar-se amb molts dels grans noms de la cultura del darrer mig segle, en àmbits com la filosofia, la religió, l'estudi de la mitologia o la cerca de nous paradigmes de comprensió de la realitat.
Un dels ensenyaments de Panikkar és que la realitat és profundament interdependent i cal superar tot dualisme.
Això inclou la relació de l'ésser humà amb la Terra, àmbit on Panikkar proposava passar de l'ecologia a l' ecosofia.
Dilluns, 9 de juliol a les 18.30 h
Taller de meditació en família.
I si la mort pogués ser explicada com l'instant en què una gota d'aigua cau al mar?
Activitat familiar amb infants a partir de 7 anys al voltant del llibre La gota d'aigua, a càrrec d'Ines Castel-Branco (Lisboa, 1977).
Treballa la relació entre l'espiritualitat i les arts.
Places limitades, amb inscripció prèvia a la Sala infantil.
Dimarts, 10 de juliol a les 19 h
Conferència: Raimon Panikkar, filòsof de la interculturalitat i del diàleg interreligiós, a càrrec d' Ignasi Moreta, comissari de l'Any Panikkar.
Professor de literatura catalana a la Universitat Pompeu Fabra i editor de les obres completes de R. Panikkar.
Entrada lliure, aforament limitat a la sala.
Aquests mesos d'estiu des de la Sala Infantil us hem preparat un seguit de tallers familiars per totes les edats i gustos.
Dimarts 17 de juliol a les 18 h
Edat: famílies amb infants de 5 a 8 anys
Dimarts 24 de juliol a les 18 h
L'hora del conte amb un teatret de Kamishibai + taller de pintura de rangolis.
La història de la princesa Daupradi
Edat: famílies amb infants de 5 a 10 anys.
Amb la col·laboració de la Fundación Vicente Ferrer i l'Ajuntament de Tarragona
Dimecres 18 de juliol d'11 h a 13 h.
Amb l'Eva Vallès, ARTèRIA, Llicenciada en Belles Arts i vinculada al món de la restauració i la docència
Podeu participar en els nostres esmorzar d'enigmes que haureu de resoldre amb moltes dosis d'enginy i bon coneixement de la Sala infantil:
Dimecres 25 de juliol a les 11 h
Amb la Cristina Caballé i l'Imma Pujol
Edat: famílies amb infants a partir de 4 anys.Places limitades.
Divendres 10 d'agost a les 11 h
Edat: famílies amb infants a partir de 4 anys.
Divendres 27 de juliol a les 11 h
Amb el Xavi Boltà, de l'Aula de Natura Les Esplanes (Nulles)
Dimecres 22 d'agost a les 11.30 h
Dimecres 8 d'agost a les 11.30 h
Juguem al memory de personatges de contes.
Dimecres 29 d'agost a les 11.30 h
Us presentem el primer lector de la Biblioteca amb carnet de 1951.
Fèlix Téllez va néixer a Astúries però ben aviat la seva família va retornar a Tarragona.
El seu pare era cap d'estació i la seva mare, Margarita, regentava un quiosc a la part alta on també oferien préstecs de llibres i novel·les, que ell devorava incansablement.
Tota la seva vida fou un àvid lector, per aquest motiu quan es va inaugurar l'actual Biblioteca de Tarragona l'any 1951 va poder ser el primer tarragoní en fer-se'n soci.
La lectura i l'art van ser sempre les seves dues grans passions, raó per la qual va estudiar dibuix l'any 1955 a l'Escola Taller d'Art de la Diputació de Tarragona, al carrer Santa Anna, on actualment hi trobem el Museu d'Art Modern.
També va viatjar a París per descobrir la pintura d'aquell moment i va ser un gran admirador de l'obra de Dalí, al qual va conèixer personalment quan va visitar Tarragona l'any 1973.
Treballà com a vidrier, dominava la tècnica de l'esmerilat del vidre, el poliment de miralls i l'ús del pa d'or per fer recobriments daurats.
Va participar en la construcció de la il·luminació de l'interior de la Font del Centenari, així com també la d'alguns dels passos de Setmana Santa.
Més endavant, i junt amb la seva esposa Consuelo Martín treballaren al "Bar Jauja", propietat de la seva família, que estava situat a l'actual Rambla Nova.
Va ser el primer bar de Tarragona en tenir televisió, motiu pel qual s'hi reunien molts tarragonins per veure els primers partits de futbol.
Es va dedicar també al comerç al capdavant de la "Cristaleria Fausmar", feina que va compaginar amb la topografia.
Home de gran inquietud cultural no va poder estudiar durant el difícil temps de postguerra, però més endavant completà estudis.
Amant de la pesca esportiva impulsà l'any 1975 a través de la " Junta de la Societat Esportiva de pescadors de canya" el Vedat de Pesca a l'escullera del Port de Tarragona.
Félix va ser un home avançat al seu temps, i va transmetre les seves ganes de viure i aprendre als seus cinc fills i cinc nets.
Tota la vida va mostrar un gran afany de coneixement, fins i tot a la seva última etapa, on va trobar una manera d'expressar el seu sentit artístic a través de les noves tecnologies, restaurant fotografies antigues i fent composicions fotogràfiques.
1a quinzena d'agost, en horari de biblioteca.
És una exposició itinerant creada per la Direcció General de Política Lingüística i gestionada pels serveis territorials de Cultura i el Consorci per a la Normalització Lingüística.
El 2018 és l'Any Fabra, any en què commemorem els 150 anys del naixement de Pompeu Fabra i Poch (1868-1948) i els 100 anys de la publicació de la seva Gramàtica catalana.
L'exposició presenta l'aportació de Fabra a la llengua catalana, el gran arrelament social de la seva figura i obra arreu de Catalunya i l'impuls a la llengua que va suposar el seu treball.
D'esperit autodidacte d'aprenentatge, Fabra forja un mètode lingüístic propi, però ben contrastat amb les teories lingüístiques del moment.
Uns criteris que s'enriqueixen quan es relaciona amb altres intel·lectuals, que l'acullen amb respecte i comencen a anomenar-lo "el gramàtic" i, més tard, "el Mestre".
Va ser al final del primer terç del segle xx, amb la gramàtica, el diccionari i les normes ortogràfiques de Fabra publicades, quan el català esdevé una llengua completa i de futur.
Un estàndard apte per a tots els territoris de parla catalana i una llengua digna i preparada per encarar els reptes dels segles xx i xxi.
Pompeu Fabra és el lingüista i gramàtic que codifica la llengua catalana i li dona la forma definitiva.